Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: kötelezettségének sajátosságairól szóló 250/2000. (XII. 24.) Korm. rendelet 7. számú melléklete V. fejezetének
Paragraph Index: 737

11. Credit és/vagy delayed debit (hitel és/vagy terhelési) funkcióval rendelkezõ kártya: fizikailag egyetlen kártya, amely credit és/vagy delayed debit funkcióval rendelkezik. Ezt a kategóriát csak abban az esetben kell jelenteni, ha nem lehet a forgalmi adatokat szétválasztani credit funkcióval rendelkezõ kártyákra, és delayed debit funkcióval rendelkezõ kártyákra. Amennyiben a forgalmi adatok a két funkció szerint szétválaszhatók, a fizikailag egyetlen kártyát két helyen kell jelenteni, egyrészt a credit funkcióval rendelkezõ kártyák között, másrészt pedig a delayed debit funkcióval rendelkezõ kártyák között. Akkor beszélünk errõl a konstrukcióról, amikor az egyértelmû, hogy a kérdéses kártyához egy hitelkeret kapcsolódik, de az nem határozható meg egyértelmûen a kártyabirtokos és a kibocsátó közötti szerzõdésbõl, hogy: – a kártyabirtokos a számlázási periódus végén köteles kiegyenlíteni a teljes tartozását (vagyis delayed debit funkcióval rendelkezõ kártyáról van szó), vagy – csak annak egy, a szerzõdésben elõre meghatározott hányadát köteles kiegyenlíteni (ebben az esetben credit funkcióval rendelkezõ kártyáról van szó); a kártyabirtokos azonban ebben az esetben is dönthet úgy, hogy tartozása teljes összegét kiegyenlíti.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes